Document ID: /roh_data/filtered/fineweb-2-filterrobots_roh.jsonl.gz/29658

Probablamain vegn il parlament a decider ch’ella saja be per part valaivla uschia sco la regenza propona en ses messadi. Quai è unic en il Grischun.
Co è quai pussaivel?
Decisiv saja il cuntegn da l’iniziativa, di Walter Frizzoni, il vicechancelier da la Chanzlia chantunala. Sch'ina iniziativa cuntegnia plirs puncts saja quai pussaivel che singuls puncts adempleschian las directivas da la constituziun ed auters betg. Pia voteschia il suveran be sur la part valaivla da l'iniziativa. I saja dentant pussaivel da contestar giudizialmain la decisiun dal Cussegl grond, di Frizzoni.
Sch’ils iniziants da l’iniziativa «Per ina chatscha etica che sa cumporta cun la natira» fan diever da quai dretg, vegn decidì il pli baud glindesdi proxim suenter ch'il Cussegl Grond è sa radunà.
RR novitads 12:00